My Brother, My Executioner

Ang My Brother, My Executioner (Kapatid Ko, Manlilipol Ko) ay isang nobela sa wikang Ingles ng Pilipinong manunulat na si Francisco Sionil José.  Ito ang ikatlong bahagi sa tinatawag na saga ng Rosales.  Ipinagbawal ito ng pamahalaan ni Ferdinand Marcos noong 1973, ang kapanahunan ng Batas Militar sa Pilipinas.

Paglalarawan
Hindi lamang tungkol sa pag-aaklas ng mga Hukbalahap - o Hukbong Bayan Laban sa mga Hapon - noong mga dekada ng 1950 sa Pilipinas ang paksang suliranin sa mahabang salaysaying ito, kundi maging sa pagtutunggali ng kaisipan, paniniwala at pananaw ng dalawang magkapatid na lalaki.  Naganap ang mga pangyayari sa mga pahina ng nobelang ito sa loob ng isang lipunang makakaugalian ngunit napapasailalim ng malaki at hindi mapipigilang pagbabago.  Tumatanggi ang isinaunang panahon sa pagdating ng mga pagbabagong ito.  Binubuo ng 192 pahina ang aklat.

Pagsusuri
Sinasabing isang gamot na panlunas ang nobelang ito ni F. Sionil José sa pagiging manhid ng tao sa mga paksa ng kahirapan at imoralidad.  Naririto ang paglalaban ng dalawang magkapatid na lalaki – sina Luis at Vic.  Kapwa magkapatid sila sa ina.  Bunga si Luis Asperri ng pagkakaroon ng kaugnayan ng ina nito sa mayaman at mapaniil na si Don Vicente Asperri.  Nagkahiwalay ang dalawang magkapatid nang dukutin ni Don Vicente si Luis mula sa piling ng ina nito at sa kapatid na si Vic ng Sipnget, Rosales.  Sa pagbabalik ni Luis sa Rosales, noong dalawampung taong gulang na siya, napag-alaman at natagpuan niyang si Vic ay isa nang rebelde laban sa mga may-ari ng lupa.  Si Vic pa ang pinakapinuno ng mga ito.

Mga talasanggunian

Mga nobela mula sa Pilipinas